મોડલિંગ જગત બાદ બોલિવૂડમાં ઓળખ બનાવનાર લીઝા રે વર્ષ ૨૦૦૯માં કેન્સરગ્રસ્ત બની, પરંતુ તેણે હિંમતપૂર્વક આ બીમારીનો સામનો કર્યો. આજે તે કેન્સર સામે જીતીને જીવલેણ રોગનો સામનો કરી રહેલા લોકો માટે એક મિસાલ બની ગઇ છે. બીમારીના કારણે લાંબા સમયથી રૂપેરી પડદેથી દૂર રહેનારી લીઝા રે હાલમાં ‘ઇશ્ક ફોરએવર’ ફિલ્મથી બોલિવૂડમાં પરત ફરી. આ ફિલ્મ ભલે મોટી સફળતા ન મેળવી શકી, પરંતુ હાલમાં તે વધુ એક ફિલ્મ ‘જહક’માં કામ કરી રહી છે. આ હોરર ફિલ્મમાં તેની સાથે હુમા કુરેશી પણ છે.